Formålet med 60-dages reglen er, at man kan modtage skattefri kørselsgodtgørelse, hvis man bruger sin egen bil i jobbet.
I en periode på 12 måneder, kan man få udbetalt skattefri kørselsgodtgørelse for kørsel mellem bopæl og arbejdsplads i de første 60 arbejdsdage. Reglen bliver særligt relevant, hvis man har skiftende arbejdspladser. Arbejder man 60 dage i streg på en anden arbejdsplads end den første, vil optællingen blive nulstillet for den første arbejdsplads og man kan igen modtage de 60 dages skattefri godtgørelse. Har man derimod rundet de 60 dage på den samme arbejdsplads, kan man ikke længere modtage skattefri kørselsgodtgørelse.
Med andre ord nulstilles 60 dages reglens sammentælling kun ved kørsel til andre arbejdssteder i 60 dage eller mere. Dvs. kørsel ud til projekter eller kørsel fra hjem til firmaadresse. Fravær, weekender, helligdage og hjemmearbejdsdage får ikke reglen til at nulstille sig selv. Reglen gælder for en periode på 12 måneder, hvilket betyder, at kørsel, der ligger mere end 12 måneder tilbage i tiden ikke tælles med.
Læs mere om skattefri kørselsgodtgørelse